**Бекітілген**

**Астана қаласы әкімдігінің «Көпсалалы медицина орталығы» ШЖҚ МКК директорының бұйрығымен**

**2022 жылғы «\_\_»\_\_\_\_\_\_\_\_\_\_\_ №\_\_\_\_\_\_**

**№1 ХИРУРГИЯ БӨЛІМШЕСІ МЕҢГЕРУШІСІНІҢ**

**ЛАУАЗЫМДЫҚ НҰСҚАУЛЫҒЫ**

**1.ЖАЛПЫ ЕРЕЖЕ**

1. Осы лауазымдық нұсқаулық Қазақстан Республикасындағы Еңбек қарым-қатынастарын реттейтін Еңбек шарты мен Қазақстан Республикасының Еңбек кодексінің ережесіне және өзге де нормативтік актілеріне сәйкес жасалынып, Астана қаласы әкімдігінін «Көпсалалы медицина орталығы» ШІЖҚ МКК (бұдан әрі – КМО) №1 хирургия бөлімшесі меңгерушісінің (бұдан әрі - меңгеруші) біліктілік талаптарын, негізгі құқықтарын, міндеттерін және жауапкершілігін анықтайды.

2. Меңгеруші басшылык санатына жатып, Қазақстан Республикасының қолданыстары Еңбек заңнамасы мен КМо директорының бұйрығына сәйкес лауазымға тағайындалып, босатылады.

3. Меңгерушінің негізгі міндеті бөлімшедегі қызметкерлердің қызметін бақылау мен жуйелеу, емдеу-диагностикалық процестерін сапалы өткізуді қамтамасыз ету, толыққанды қызмет көрсету мен емделушідерге тиісті түрде қарау болып табылады.

4. Меңгеруші өзінің лауазымдық міндеттерін орындау кезінде директордың емдеу жұмысы жөніндегі орынбасарына тікелей бағынады.

5. Меңгеруші болмаған жағдайда (іссапар, демалыс, сырқаттану және т.б.) оның міндеттерін белгіленген тәртіп бойынша тиісті құқықтармен тағайындалған тұлға орындап, оған тағылған міндеттерді тиісті түрде орындауға жауапты болады.

**2.БІЛІКТІЛІК ТАЛАПТАРЫ**

1. Меңгеруші лауазымына жоғарғы медициналық білімі мен маман сертификаты бар, бірінші/жоғары біліктілік санаты бар тұлға тағайындалады. Қосымша талаптар: денсаулык сақтау саласындағы менеджмент негіздері мен мемлекеттік тілді білуі.

2. Лауазымды орындау кезінде қойылатын жеке талаптар:

• жоғарғы кәсібилік;

• ұйымдастырушылық қабілетінің болуы;

• аналитикалық тұрғыдан ойлау алу қабілеті;

• әдепті мінез-құлық пен шырайлы қарым-қатынас;

• санатын жоғарлатуға деген құштарлық;

• тіл тапқыштық.

3. 1) Қазақстан Республикасының 1995 жылғы 30 тамыздағы Конституциясын (08.06.2022 ж. жағдай бойынша өзгертулер мен толықтырулармен);

2) Қазақстан Республикасының 2015 жылғы 23 қарашадағы Еңбек кодексін (04.07.2022 ж. жағдай бойынша өзгерістермен және толықтырулармен);

3) «Халық денсаулығы және денсаулық сақтау жүйесі туралы» 2020 жылғы 7 шілдедегі Қазақстан Республикасының Кодексін (04.09.2022 ж. жағдай бойынша өзгерістер мен толықтырулармен);

4) «Сыбайлас жемқорлыққа қарсы іс-қимыл туралы» 2015 жылғы 18 қарашадағы Қазақстан Республикасының Заңын (29.12.2021 ж. жағдай бойынша өзгерістер мен толықтырулармен);

5) «Қазақстан Республикасындағы тіл туралы» 1997 жылғы 11 шілдедегі Қазақстан Республикасының Заңын (14.07.2022 ж. жағдай бойынша өзгертулер мен толықтырулармен)

6) «Әрбір азамат үшін сапалы және қолжетімді денсаулық сақтау «салауатты ұлт» ұлттық жобасын бекіту туралы Қазақстан Республикасы Үкіметінің 2021 жылғы 12 қазандағы № 725 қаулысын білуі тиіс.

7) денсаулық сақтау саласындағы негізгі нормативтік құжаттарды, еңбек заңнамаларын;

8) санитарлық қағидалар мен нормаларды, еңбек қорғау, қауіпсіздік техникасы, өртке қарсы қауіпсіздік ережелерін, ішкі еңбек тәртібін;

9) қызметті реттейтін әдістемелік және басқа да материалдарды, бұйрықтарды, нұсқаулар мен өкімдерді, нұсқаулықтарды, нормативтік-өкімдік құжаттарды білуі тиісті

• Бөлімшенің қызметін жоспарлаудың принціптері мен есептілікті;

• Іс - қағаздарын жүргізу бойынша нұсқаулықты;

• Ішкі Еңбек тәртібінің қағидасы мен КМО ұжымдық шартын;

• Еңбек қауіпсіздігінің, қауіпсіздік техникасының, өндірістік санитария мен өрт қауіпсіздігінің ережелері мен нормаларын;

• КМО жарғысын;

• Этика мен деонтология кодексін;

• №1 хирургия бөлімшесі бойынша ережені;

• Осы лауазымдық нұсқаулықты.

**3.МІНДЕТТЕРІ**

№1 хирургия бөлімшесінің меңгерушісі:

1. КМО ішкі тәртібі қағидасы мен Жарғысын сақталуын бақылап, қадағалауға;

2. Бөлімшенің жұмысын ұйымдастыруға;

3.Жеке Еңбек шартында көрсетілген Еңбек міндеттерін орындауға;

4. КМО міндетін жүзеге асыру үшін топта жұмыс істеуге;

5. Медицинадық этика мен деонтологияның қағидасын сақтауға;

6. Қызметтік ақпараттардың құпиялығын сақтауға;

7. Бөлімшенің жұмыс жоспарын құрып, оның орындалуын қадағалауға;

8. Емделушілерді емдеу мен диагностикалаудағы қазіргі заманның тиімді әдістер мен технологияны колдана отырып, мамандандырылған медициналық көмекті көрсетуді қамтамасыз етуге және ұйымдастыруға;

9. Медициналық көмектің сапасын басқару жүйесіне қатысуға;

10. Бөлімшеде менеджмент стандарттарының сапасын енгізуді қамтамасыз ету, сондай-ақ оның орындалуын қадағалауға:

11. Жүйелі түрде бөлімше қызметіне мониторинг жүргізуге;

12. Дер кезінде бекітілген стандарттардың, саясаттардың жэне үрдістердің дұрыс орындалуын қадағалауға;

13. Қызметкерлер арқылы диагностика мен емдеудің клиникалық хаттамаларымен бекітілген талаптардың сапалы орындалуын бақылауға;

14. Өзінің құзыреттілігі шеңберінде қызметкерлерден, емделушілерден және олардың отбасынан түскен үндеулер мен ұсыныстарды қарауға;

15. Бөлімше жұмысының жағдайы мен тиімділігіне сараптама жасауды жүзеге асыруға және алынған деректер негізінде оны жетілдіру бойьша іс- шараларды жүзеге асыруға;

16. Бөлімшедегі емдік-күзет тәртібінің сақталуын қадағалауға;

17. Аналитикалық ақпаратты ұйымдастырушылық-әдістемелік бөліміне, сапа мендежменті бөліміне ұсыну арқылы бөлімше қызметіне жүйелі түрде мониторинг пен сараптама (токсанына 1 рет) жасауға;

18. Қолда бар медициналық аппаратуралар мен инвентардың дұрыс жұмыс істеуін қамтамасыз етуге;

19. Келесі жылға арналған қызметкерлердің Еңбек демалысын бекітуге және жұмыс уақытынын табелін жүргізуте;

20. Келіп түскен науқастарды бөлімше дәрігерлері арасында бөлуге;

21. Амбулаторлық-емханалық көмек және стационар жағдайында емделіп жатқан ауыр халдегі науқастарды қарауға;

22. Нозологияға сәйкес дәрі-дәрмектерге, қондырғыларға, шығын материалдарына, жұмсақ инвентарьға өтінімдер беруге;

23. Оталар кестесін жасап, олардың орындалуын қадағалауға, қажет болған жағдайда жоспарлы және шұғыл оталарға қатысуға;

24. Бөлімшедегі қызметкерлердің жұмысын жүйелі түрде бақылауға, оның ішінде дұрыс қойылған диагноз бен емдеу сапасын қадағалауга;

25. Қойылатын диагноз тура пікірлер әртүрлі болып, диагностика мен емдеуде қиындық тудырған барлық жағдайлардың клиникалық талдауларын жүргізуге, сондай-ақ бөлімшедегі барлық өлім жағдайы туралы хаттамаларды дайындап, конференциялар өткізуге;

26. Қажет болған жағдайда КМО-ның немесе басқа да медициналық мекеменің кеңесшілерін шақыру арқылы дәрігерлік консилиум өткізуге;

27. Қажет болған жағдайда емделушіні емханаға жатқызу немесе бейінді бөлімшеге ауыстыру жөніндегі сұрақтарды шешуге;

28. Бөлімшедегі қызметкерлерге құрылымдық бөлімшенің жұмысын реттейтін барлық нормативтік және ұйымдастырушылық-өкімдік құжаттарды дер кезінде жеткізуге;

29. Бөлімшедегі медициналық құжаттардың сапалы жүргізілуіне және шұғыл ақпаратын медициналық статистика бөлімшесіне түсуін бақылауға;

30. Таңу материалдарының, дәрі-дәрмектердің оның ішінде сандық есепке жататын дәрі-дәрмектер мен қатты әсер ететін нашақорлық дәрі-дәрмектердің пайдалануы мен дұрыс сақталуын бақылауға;

31. Бөлімшедегі санитарлық-індет тәртібін сақтау мен ауруханаішілік жұқпалы аурулардың алдын-алу бойынша шаралар қолдануға;

32. Анықталған тәуекелдер бойынша түзету мен ескерту әрекеттерін өткізіп, нәтижесін директордың орынбасарына жеткізуте;

33. Салауатты өмір салтын қалыптастыру мен насихаттауды ұйымдастыруға;

34. Бөлімшедегі қызметкерлермен қазіргі заманғы хаттамалар диагностикасы мен сырқатты емдеу бойынша клиникалық талдауларды, семинарларды, тренингтерді жүйелі түрде өткізуге;

35. Бөлімшедегі қызметкерлердің медициналық тексерістен, аттестациядан, біліктілігін көтеруден өту үшін жағдай жасауға;

36. Есептік кезеңдегі бөлімше қызметінің көрсеткіштерін бағалау негізінде бөлімше қызметіне сараптама жасауды жүзеге асыруға және бөлімшенің жұмыс көрсетікштерін жақсарту үшін шешімдер қабылдауға;

37. Директор мен оның орынбасарларына бөлімшеде орын алған барлық қайғылы жағдайлар мен қабылданған шешімдер туралы хабарлауға;

38. Еңбек қауіпсіздігі техникасы мен еңбекті қорғау, өрт қауіпсіздігі бойынша қағидаларды сақтауға;

39. Жұмыс беруші мен жұмысшының өмірі мен денсаулығына, мүлкінің сақталуына қауіп төндіретін барлық төтенше жағдайлар мен қабылданған шешімдер туралы директор мен оның орынбасарларына мәлімдеуге міндетті.

**4.ҚҰҚЫҒЫ**

Меңгеруші:

1. Жұмыс берушіден ҚР Еңбек кодексі мен жеке Еңбек шартында көрсетілген талаптардың сақталуын талап етуге;

2. Өзінің лауазымдық міндеттерін орындауға кажетті акпараттык материалдарды, нормативтік-құқықтык құжаттарды сұратуға, алуға және пайдалануға;

3. Бөлімшеде жұмыс істейтін кадрларды іріктеу бойынша КМО әкімшілігінің жұмысына қатысуға;

4. Бөлімшедегі қызметкерлердің орналасуын өткізіп, олардың арасындағы міндеттерді бөлуге;

5. Өзіне сеніп тапсырылған қызметкерлерден лауазымдық міндеттердің

орындалуын талап етуге;

6. Өзінің тікелей басшысына Еңбек қарым-қатынасы аясында мекеменің жұмысын жақсартуға, жұмыстағы олқылықтарды жою мен тиімділікті арттыруға бағытталған ұсыныстарды ұсынуға;

7. Өзінің құзыреттілігі шеңберінде шешімдер қабылдап, қызметкерлерді көтермелеуге немесе оларға тәртіптік шара қолдану бойынша әкімшілікке ұсыныстар жасауға;

8. Еңбек кодексінде көрсетілген ретте өзінің біліктілігін көтеруге, кәсіби дайындықтан, қайта даярлаудан өтуге;

9. Жұмыста,ы жетістіктері үшін моральдық жэне материалдық өтемақылар алуға;

10. Бекітілген тәртіп бойынша КМО әкімшілігінің бұйрықтарын, үкімдерін және басқа да ұйымдастырушылық-үкімдік актілер бойынша шағымдалуға;

11. Қолданыстағы заңнамаға сәйкес өзге де құқықтарға құқылы.

**5.ЖАУАПКЕРШІЛІГІ**

Меңгеруші:

1. Қазақстан Республикасының қолданыстағы заңнамасында және осы лауазымдық нұсқаулықтың шеңберінде өзінің міндеттерін орындамаса немесе тиісті түрде орындамаса;

2. Қазақстан Республикасының қолданыстағы Еңбек, қылмыстық және азаматтық заңнамасы аясында - материалдық шығын келтірсе;

3. Қызметтік құпия ақпаратты және коммерциялық құпияны жарияласа;

4. Ішкі құқықтық актілермен және Қазақстан Республикасының қолданыстағы Еңбек, қылмыстық және азаматтық заңнамасы аясында, өзінің қызметін жүзеге асыру кезінде құқық бұзушылққа жол берсе жауапкершілікке тартылады;

5. Қолданыстағы сыбайлас жемқорлыққа қарсы заңнаманы, сыбайлас жемқорлыққа қарсы іс-қимыл бойынша бекітілген құжаттамаларды сақтамаса.

**Дайындаған:**

**Директордың ЕІ жөніндегі орынбасары \_Б.Оразбеков**

**Келісілді:**

**Заң-кеңесшісі \_\_\_\_\_\_\_\_\_\_\_\_\_\_\_\_\_\_\_\_\_ Г. Исахова**

**Адами ресурстарды басқару**

**бөлімінің басшысы \_\_\_\_\_\_\_\_\_\_\_\_\_\_\_\_\_\_\_\_А.Макибаева**

**Таныстым:**

(Тегі, аты, әкесінің аты)