**Астана қаласы әкімдігінің**

**«Көпсалалы медицина орталығы»**

**ШЖҚ МКК директорының**

**20\_\_ жылғы «\_\_»\_\_\_\_\_\_\_\_\_\_\_\_**

**№ \_\_\_\_\_\_бұйрығымен бекітілген**

## Әкімшілік-шаруашылық қызметі слесарь-сантехнигінің

## лауазымдық нұсқаулығы

**1.Жалпы ережелер**

## 1. Осы лауазымдық нұсқаулық Астана қаласы әкімдігінің «Көпсалалы медицина орталығы» ШЖҚ МКК (бұдан әрі – Орталық) Әкімшілік-шаруашылық қызметінің слесарь-сантехнигінің (бұдан әрі – слесарь-сантехник) функционалдық міндеттерін, құқықтары мен жауапкершілігін айқындайды.

2. Слесарь-сантехникті заңнамада белгіленген тәртіппен Астана қаласы әкімдігінің «Көпсалалы медицина орталығы» ШЖҚ МКК (бұдан әрі – Орталық) директоры қызметке тағайындайды және қызметтен босатады.

3. Слесарь-сантехник тікелей Әкімшілік-шаруашылық қызметінің басшысына бағынады, жоғары лауазымдық тұлғалардың тапсырмаларын орындайды.

4. Слесарь-сантехник **өз қызметін:**

1) Қазақстан Республикасының денсаулық сақтау саласындағы қарым-қатынастарды реттейтін, сондай-ақ төтенше жағдайлар және өрт қауіпсіздігі бойынша қолданыстағы нормативтік құқықтық актілеріне;

2) Денсаулық сақтау министрлігінің, денсаулық сақтау басқармасының бұйрықтарына, Орталық директорының нұсқауларына;

3) ішкі еңбек тәртібінің ережелеріне, Орталықтың ішкі құжаттарына және осы лауазымдық нұсқаулыққа сәйкес жүзеге асырады.

4. Слесарь-сантехник лауазымына 18 жасқа толған, орта білімді тұлға қабылданады, еңбек өтілі талап етілмейді.

5. Жұмыста болмаған кезеңде (уақытша еңбекке жарамсыздығы кезінде, еңбек демалысы, іссапар) оның міндеттерін Орталық директорының бұйрығымен белгіленген тәртіппен тағайындалған тұлға атқарады, оған тиісті құқықтар мен міндеттер жүктеледі, дұрыс орындамаған жағдайда жауаптылыққа тартылады.

**2. Міндеттері**

**Слесарь-сантехник:**

1. сантехникалардың істен шығу, коммуникациялардың тозу себептерін анықтайды. Олардың алдын алу, жою жөнінде шаралар қабылдайды;

2. сеніп тапсырылған сумен жабдықтау, орталық жылыту, су бұру жүйелерінің жарамды, сенімді жұмыс істеуін, олардың дұрыс пайдаланылуын, тұрақты тексеруді, қызмет көрсетуді және сапалы жөндеуді қамтамасыз етеді;

3. жүйелердің жұмысындағы ақауларды жояды және жөндейді;

4. құбырларды, фасонды бөлшектерді, фитингтерді, арматураларды, бекіту элементтерін іріктеуді жүзеге асырады;

5. жылытудың, сумен жабдықтаудың, су бұрудың санитарлық техникалық коммуникацияларының тораптарын, бөлшектерін бөлшектеп, жөндеп, құрастырады;

6. жылыту секцияларын, құбырларды, санитарлық кабиналарды қосады;

7. коммуникацияларды сынау кезінде зақымдану орындарын анықтайды;

8. құбырлардың бөліктерін ауыстырып, қалпына келтіреді.

9. еңбекті қорғау, өрт, электр және техногендік қауіпсіздік және еңбек заңнамасы жөніндегі қағидалардың, нормалардың және басқа да нормативтік құжаттардың талаптарын сақтайды және орындайды;

10. азаматтық қорғаныс бойынша және төтенше жағдайлар туындаған кезде басшылық және нормативтік құжаттардың талаптарын сақтайды және орындайды;

11. өз біліктілігін арттыру бойынша жұмыс істейді;

12. ішкі еңбек тәртібінің ережелерін, Еңбек және өндірістік тәртіпті сақтайды;

13. өзіне сеніп тапсырылған мүліктің толық сақталуын қамтамасыз етеді.

**Слесарь-сантехник өз қызметінде:**

1) Қазақстан Республикасының 1995 жылғы 30 тамыздағы Конституциясын (08.06.2022 ж. жағдай бойынша өзгертулер мен толықтырулармен);

2) Қазақстан Республикасының 2015 жылғы 23 қарашадағы Еңбек кодексін (04.07.2022 ж. жағдай бойынша өзгерістермен және толықтырулармен);

3) «Халық денсаулығы және денсаулық сақтау жүйесі туралы» 2020 жылғы 7 шілдедегі Қазақстан Республикасының Кодексін (04.09.2022 ж. жағдай бойынша өзгерістер мен толықтырулармен);

4) «Сыбайлас жемқорлыққа қарсы іс-қимыл туралы» 2015 жылғы 18 қарашадағы Қазақстан Республикасының Заңын (29.12.2021 ж. жағдай бойынша өзгерістер мен толықтырулармен);

5) «Қазақстан Республикасындағы тіл туралы» 1997 жылғы 11 шілдедегі Қазақстан Республикасының Заңын (14.07.2022 ж. жағдай бойынша өзгертулер мен толықтырулармен);

1. Орталықтың санитариялық-техникалық жүйелері мен жабдықтарына техникалық қызмет көрсету жөніндегі жұмыстарды жүргізу кезінде еңбекті қорғау талаптарын;
2. құбырлардың, фитингтердің, фасондық бөліктердің, арматуралардың, бекіту құралдарының, майлау және пайдалану материалдарының түрлері, мақсаты және қолдану тәсілдерін;
3. сумен жабдықтау жүйелерінің, оның ішінде суару жүйесі мен өртке қарсы су құбыры жүйесінің түрлерін, мақсатын, құрылысын, жұмыс істеу принципін;
4. су бұру жүйесінің, ішкі су ағындарының ағуы мен қоқыстарын жою технологиясы мен техникасын;
5. сумен жабдықтау жүйесін, оның ішінде суару жүйесін және өртке қарсы су құбыры жүйесін маусымдық пайдалануға дайындау жөніндегі жұмыстарды жүргізу кезінде еңбекті қорғау талаптарын;
6. еңбек заңнамасының негіздерін білуі тиіс.

**3.Құқықтары:**

**Слесарь-сантехник:**

1. ҚР азаматтарына Конституциямен және ҚР заңдарымен кепілдік беретін құқықтар мен бостандықтарды пайдалануға;
2. Директордың өз қызметіне қатысты шешімдерінің жобаларымен танысуға;
3. Басшылыққа жұмыс жағдайын жақсарту барысында өз құзырындағы мәселелер бойынша ұсыныс енгізуге;
4. Өзінің лауазымдық міндеттерін орындау барысында анықталған кемшіліктерді тікелей басшысына хабарлауға және оны жою бойынша ұсыныстар енгізуге;
5. Лауазымдық міндеттерін орындауға қажетті ақпараттар мен материалдарды белгіленген тәртіппен алуға;
6. Өзінің лауазымдық нұсқаулығын орындау шеңберінде Орталықтың құрылымдық бөлімшелерімен өзара іс-қимыл жасасуға;
7. Өз құзыры шеңберінде шешім қабылдауға;
8. Өзінің кәсіби біліктілігін арттыруға;
9. Өз құзырына жататын мәселелер қарастырылатын жиналыстардың жұмыстарына қатысуға құқылы.

**4.Жауапкершілігі**

**Слесарь-сантехник ҚР заңнамаларында қарастырылған тәртіппен:**

1. Осы лауазымдық нұсқаулықта қарастырылған міндеттерді орындамағаны (тиісті деңгейде орындамағаны) үшін;
2. Өз құзырының шеңберінен тыс қабылданған шешімдердің салдары үшін;
3. Орталықтың еңбек тәртібін, қызметтік, коммерциялық құпияларын сақтамағаны, үшінші тұлғаға Орталықтың қызметі туралы құпия ақпараттар мен құжаттамалар бергені үшін;
4. Өзінің қызметін жүзеге асыру барысында ҚР қолданыстағы заңнамаларында анықталған шеңберде құқықбұзушылық жасағаны үшін;
5. ҚР қолданыстағы еңбек, қылмыстық және азаматттық заңнамаларында анықталған шеңберде адам денсаулығына зиян және материалдық шығын келтіргені үшін;
6. Еңбек қорғау, қауіпсіздік техникасы, өрт қауіпсіздігі талаптарын орындамағаны үшін;
7. Орталықтың ішкі құжаттарының талаптарын орындамағаны үшін;
8. Қолданыстағы сыбайлас жемқорлыққа қарсы заңнаманы, сыбайлас жемқорлыққа қарсы іс-қимыл жөніндегі бекітілген құжаттамаларды сақтамағаны үшін жауапкершілікке тартылады.

**Дайындаған:**

**ӘШҚ басшысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ А. Кульжанов**

**Келісілді:**

**Заң кеңесшісі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Г. Исахова**

**Адами ресурстарды басқару**

**бөлімінің басшысы \_\_\_\_\_\_\_\_\_\_\_\_\_\_\_\_\_\_\_\_\_\_ А. Макибаева**

**Таныстым:**

(Тегі, аты, әкесінің аты)