**Бекітілген**

**Астана қаласы әкімдігінің «Көпсалалы медицина орталығы» ШЖҚ МКК директорының бұйрығымен**

**2022 жылғы «\_\_»\_\_\_\_\_\_\_\_\_\_\_ №\_\_\_\_\_\_**

## Кір жуу бөлмесінің кір жуу бойынша машинисінің

## лауазымдық нұсқаулығы

**1.Жалпы ережелер**

1. Осы лауазымдық нұсқаулық кір жуу бөлмесінің кір жуу бойынша машинисінің (бұдан әрі - машинист) функционалдық міндеттерін, құқықтары мен жауапкершілігін айқындайды.

2. Машинист заңнамада белгіленген тәртіппен Астана қаласы әкімдігінің «Көпсалалы медицина орталығы» ШЖҚ МКК (бұдан әрі – Орталық) директоры қызметке тағайындайды және қызметтен босатады.

3. Машинист тікелей бөлме меңгерушісіне бағынады, жоғары лауазымдық тұлғалардың тапсырмаларын орындайды.

4. Машинист **өз қызметін:**

1) Қазақстан Республикасының денсаулық сақтау саласындағы қарым-қатынастарды реттейтін қолданыстағы нормативтік құқықтық актілеріне;

2) Денсаулық сақтау министрлігінің, денсаулық сақтау басқармасының бұйрықтарына, Орталық директорының нұсқауларына;

3) ішкі еңбек тәртібінің ережелеріне, Орталықтың ішкі құжаттарына және осы лауазымдық нұсқаулыққа сәйкес жүзеге асырады.

5. Машинист лауазымына жасы 18-ден асқан тұлға тағайындалады, білімі мен тәжірибесіне талаптар қойылмайды.

6. **Машинист:**

- кірді санитарлық өңдеу ережелерін;

- электр құралдарын қолдану ережелерін;

- еңбекті қорғау, өндірістік санитария және өрт қауіпсіздігінің жалпы ережелері мен нормаларын білуі тиіс.

7. Жұмыста болмаған кезеңде (уақытша еңбекке жарамсыздығы кезінде, еңбек демалысы, іссапар) оның міндеттерін орталық директорының бұйрығымен белгіленген тәртіппен тағайындалған тұлға атқарады, оған тиісті құқықтар мен міндеттер жүктеледі, дұрыс орындамаған жағдайда жауаптылыққа тартылады.

**2.** **Міндеттері**

**Машинист:**

1. Орталықтың Жарғысы мен ішкі тәртіп қағидаларын сақтауға;

2) жеке еңбек шартымен негізделген еңбек міндеттерін орындауға;

3) кір жуу бөлмесіне тапсырылған кірлерді жууға;

4) жуылған кірді кептіруге;

5) жуылған кірді өтектеуге;

6) төсек жаймаларын уақытылы дайындап, кесте бойынша қатаң түрде ауыстыруға;

7) төсек-орынның түгелдігін қадағалауға;

8) жұқпалы аурулар болған жағдайда, кірді залалсыздандыру құралдарымен өңдеуге;

9) кір жуу бөлмесіндегі жабдықтар мен машиналардың түгелдігіне;

10) дұрыс жұмыс жасап тұрған, бекітілген жабдықтарды қолдануға, жабдық бұзылған жағдайда бөлме меңгерушісін хабардар етуге;

11) жұмыс орнында арнайы киім, халат, алжапқыш, резеңке қолғаптар киюге;

12) жыл сайынға медициналық бақылаудан уақытылы өтуге;

13) бөлме меңгерушісіне жылу, сумен қамту, кәріз, электр құралдары жүйелерінде байқалған ақаулықтар туралы хабарлауға;

14) адам өмірі мен денсаулығына, жұмыс беруші мен жұмысшылардың мүліктеріне қауіп төндіретін оқыс жағдайлар туралы хабарлауға;

15) Орталықтың кіші медициналық қызметкерлеріне арнап ұйымдастырылған санитарлық-эпидемиологиялық режим бойынша сабақтарға және біліктілігін арттыру курстарына қатысуға міндетті.

**3. Құқықтары**

**Машинист:**

1) Қазақстан Республикасының Конституциясы мен заңдарында Қазақстан Республикасының азаматтарына кепілдік беретін құқықтар мен бостандықтарды пайдалануға;

2) директордың оның қызметіне қатысты шешімдерінің жобаларымен танысуға;

3) басшылыққа өз құзыры шеңберінде бөлімшенің жұмысын және өзінің еңбек жағдайларын жақсарту бойынша ұсыныстар енгізуге;

4) өзінің тікелей басшысына өзінің лауазымдық міндеттерін орындау кезінде анықталған кемшіліктерді хабарлап, оларды жою бойынша ұсыныстар енгізуге;

5) лауазымдық міндеттерін орындауға қажетті ақпараттар мен материалдарды белгіленген тәртіппен алуға;

6) өз құзырына жататын мәселелер қарастырылатын жиналыстардың жұмысына қатысуға құқылы.

**4. Жауапкершілігі**

Машинист Қазақстан Республикасының заңнамаларында қарастырылған тәртіппен:

1. Осы лауазымдық нұсқаулықта қарастырылған міндеттерді орындамағаны (тиісті деңгейде орындамағаны) үшін;
2. Өз құзырының шеңберінен тыс қабылданған шешімдерді салдары үшін;
3. Орталықтың еңбек тәртібін, қызметтік, коммерциялық құпияларын сақтамағаны, үшінші тұлғаға Орталықтың қызметі туралы құпия ақпараттар мен құжаттамалар бергені үшін;
4. Өзінің қызметін жүзеге асыру барысында Қазақстан Республикасының қолданыстағы заңнамаларында анықталған шеңберде құқық бұзушылық жасағаны үшін;
5. Қазақстан Республикасының қолданыстағы еңбек, қылмыстық және азаматттық заңнамаларында анықталған шеңберде адам денсаулығына зиян және материалдық шығын келтіргені үшін;
6. Еңбекті қорғау, қауіпсіздік техникасы, өрт қауіпсіздігі талаптарын орындамағаны үшін;
7. Орталықтың ішкі құжаттарының талаптарын орындамағаны үшін жауапкершілікке тартылады.

**Дайындаған:**

**Кір жуу бөлмесінің меңгерушісі \_\_\_\_\_\_\_\_\_\_А.Бекжанова**

**Келісілді:**

**Заң-кеңесшісі \_\_\_\_\_\_\_\_\_\_\_\_\_\_\_\_\_\_\_\_\_ Г. Исахова**

**Адами ресурстарды басқару**

**бөлімінің басшысы \_\_\_\_\_\_\_\_\_\_\_\_\_\_\_\_\_\_\_\_А.Макибаева**

**Таныстым:**

(Тегі, аты, әкесінің аты)