**Астана қаласы әкімдігінің**

**«Көпсалалы медицина орталығы»**

**ШЖҚ МКК директорының**

**20\_\_ жылғы «\_\_»\_\_\_\_\_\_\_\_\_\_\_\_**

**№ \_\_\_\_\_\_бұйрығымен бекітілген**

## Әкімшілік-шаруашылық қызметі электромонтерінің

## лауазымдық нұсқаулығы

**1.Жалпы ережелер**

## 1. Осы лауазымдық нұсқаулық Астана қаласы әкімдігінің «Көпсалалы медицина орталығы» ШЖҚ МКК (бұдан әрі – Орталық) Әкімшілік-шаруашылық қызметінің электромонтерінің (бұдан әрі – электромонтер) функционалдық міндеттерін, құқықтары мен жауапкершілігін айқындайды.

2. Электромонтерді заңнамада белгіленген тәртіппен Астана қаласы әкімдігінің «Көпсалалы медицина орталығы» ШЖҚ МКК (бұдан әрі – Орталық) директоры қызметке тағайындайды және қызметтен босатады.

3. Электромонтер тікелей Әкімшілік-шаруашылық қызметінің басшысына бағынады, жоғары лауазымдық тұлғалардың тапсырмаларын орындайды.

4. Электромонтер **өз қызметін:**

1) Қазақстан Республикасының денсаулық сақтау саласындағы қарым-қатынастарды реттейтін, сондай-ақ төтенше жағдайлар және өрт қауіпсіздігі бойынша қолданыстағы нормативтік құқықтық актілеріне;

2) Денсаулық сақтау министрлігінің, денсаулық сақтау басқармасының бұйрықтарына, Орталық директорының нұсқауларына;

3) ішкі еңбек тәртібінің ережелеріне, Орталықтың ішкі құжаттарына және осы лауазымдық нұсқаулыққа сәйкес жүзеге асырады.

4. Электромонтер лауазымына 18 жасқа толған, орта білімді, электр құралдарымен жұмыс жасауға рұқсат етілген маман куәлігі, кемінде бір жыл еңбек өтілі бар тұлға тағайындалады.

5. Жұмыста болмаған кезеңде (уақытша еңбекке жарамсыздығы кезінде, еңбек демалысы, іссапар) оның міндеттерін Орталық директорының бұйрығымен белгіленген тәртіппен тағайындалған тұлға атқарады, оған тиісті құқықтар мен міндеттер жүктеледі, дұрыс орындамаған жағдайда жауаптылыққа тартылады.

**2. Міндеттері**

**Электромонтер:**

1) қызмет көрсетілетін жабдықтың, электр желілерінің техникалық жай-күйіне тексеру жүргізеді;

2) жұмыс істеп тұрған электр жабдықтарын тұрақты қадағалауды жүзеге асырады.

3) электр жабдықтарының барлық түрлерінің апатсыз және сенімді жұмысын, олардың дұрыс пайдаланылуын, уақытылы және сапалы жөнделуін қамтамасыз етеді;

4) еңбекті қорғау, өрт, электр және техногендік қауіпсіздік және еңбек заңнамасы жөніндегі қағидалардың, нормалардың және басқа да нормативтік құжаттардың талаптарын сақтайды және орындайды;

5) азаматтық қорғаныс бойынша және төтенше жағдайлар туындаған кезде басшылық және нормативтік құжаттардың талаптарын сақтайды және орындайды;

6) өз біліктілігін арттыру бойынша жұмыс істейді;

7) ішкі еңбек тәртібінің ережелерін, Еңбек және өндірістік тәртіпті сақтайды;

8) өзіне сеніп тапсырылған мүліктің толық сақталуын қамтамасыз етеді.

**Электромонтер өз қызметінде:**

1) Қазақстан Республикасының 1995 жылғы 30 тамыздағы Конституциясын (08.06.2022 ж. жағдай бойынша өзгертулер мен толықтырулармен);

2) Қазақстан Республикасының 2015 жылғы 23 қарашадағы Еңбек кодексін (04.07.2022 ж. жағдай бойынша өзгерістермен және толықтырулармен);

3) «Халық денсаулығы және денсаулық сақтау жүйесі туралы» 2020 жылғы 7 шілдедегі Қазақстан Республикасының Кодексін (04.09.2022 ж. жағдай бойынша өзгерістер мен толықтырулармен);

4) «Сыбайлас жемқорлыққа қарсы іс-қимыл туралы» 2015 жылғы 18 қарашадағы Қазақстан Республикасының Заңын (29.12.2021 ж. жағдай бойынша өзгерістер мен толықтырулармен);

5) «Қазақстан Республикасындағы тіл туралы» 1997 жылғы 11 шілдедегі Қазақстан Республикасының Заңын (14.07.2022 ж. жағдай бойынша өзгертулер мен толықтырулармен)

6) электр техникасының негіздерін;

7) электр қозғалтқыштарының, генераторлардың, трансформаторлардың, коммутациялық және іске қосуды реттеу аппаратурасының, аккумуляторлар мен электр аспаптарының құрылысы мен жұмыс принципін;

8) орындалатын жұмыс көлеміндегі тұрақты және ауыспалы ток туралы мәліметтерді;

9) қолданылатын жұмыс және бақылау-өлшеу құралының атауын, мақсаты және пайдалану ережесін және өндіріс пен ұйымдастыру туралы негізгі мәліметтерді, сымдарды ауыстыру, қосу және дәнекерлеу тәсілдерін;

10) жұмыстың қауіпсіз тәсілдерін, орындалатын жұмыс көлемінде электр жабдықтарын бөлшектеу, жөндеу және монтаждау кезектілігін;

11) өткізгіш және электр оқшаулағыш материалдарды және олардың негізгі сипаттамалары мен жіктелуін;

12) электр желілерінде ақаулықтарды жою және табу тәсілдерін;

13) электр қондырғыларына қызмет көрсету кезіндегі қауіпсіздік ережелерін білуі тиіс.

**3.Құқықтары:**

**Электромонтер:**

1. ҚР азаматтарына Конституциямен және ҚР заңдарымен кепілдік беретін құқықтар мен бостандықтарды пайдалануға;
2. Директордың өз қызметіне қатысты шешімдерінің жобаларымен танысуға;
3. Басшылыққа жұмыс жағдайын жақсарту барысында өз құзырындағы мәселелер бойынша ұсыныс енгізуге;
4. Өзінің лауазымдық міндеттерін орындау барысында анықталған кемшіліктерді тікелей басшысына хабарлауға және оны жою бойынша ұсыныстар енгізуге;
5. Лауазымдық міндеттерін орындауға қажетті ақпараттар мен материалдарды белгіленген тәртіппен алуға;
6. Өзінің лауазымдық нұсқаулығын орындау шеңберінде Орталықтың құрылымдық бөлімшелерімен өзара іс-қимыл жасасуға;
7. Өз құзыры шеңберінде шешім қабылдауға;
8. Өзінің кәсіби біліктілігін арттыруға;
9. Өз құзырына жататын мәселелер қарастырылатын жиналыстардың жұмыстарына қатысуға құқылы.

**4.Жауапкершілігі**

**Электромонтер ҚР заңнамаларында қарастырылған тәртіппен:**

1. Осы лауазымдық нұсқаулықта қарастырылған міндеттерді орындамағаны (тиісті деңгейде орындамағаны) үшін;
2. Өз құзырының шеңберінен тыс қабылданған шешімдердің салдары үшін;
3. Орталықтың еңбек тәртібін, қызметтік, коммерциялық құпияларын сақтамағаны, үшінші тұлғаға Орталықтың қызметі туралы құпия ақпараттар мен құжаттамалар бергені үшін;
4. Өзінің қызметін жүзеге асыру барысында ҚР қолданыстағы заңнамаларында анықталған шеңберде құқықбұзушылық жасағаны үшін;
5. ҚР қолданыстағы еңбек, қылмыстық және азаматттық заңнамаларында анықталған шеңберде адам денсаулығына зиян және материалдық шығын келтіргені үшін;
6. Еңбек қорғау, қауіпсіздік техникасы, өрт қауіпсіздігі талаптарын орындамағаны үшін;
7. Орталықтың ішкі құжаттарының талаптарын орындамағаны үшін;
8. Қолданыстағы сыбайлас жемқорлыққа қарсы заңнаманы, сыбайлас жемқорлыққа қарсы іс-қимыл жөніндегі бекітілген құжаттамаларды сақтамағаны үшін жауапкершілікке тартылады.

**Дайындаған:**

**ӘШҚ басшысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ А. Кульжанов**

**Келісілді:**

**Заң кеңесшісі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Г. Исахова**

**Адами ресурстарды басқару**

**бөлімінің басшысы \_\_\_\_\_\_\_\_\_\_\_\_\_\_\_\_\_\_\_\_\_\_ А. Макибаева**

**Таныстым:**

(Тегі, аты, әкесінің аты)